ང་ཚོས་རྒྱུན་དུ་སྐོར་ཞིབ་བྱེད་པའི་ཁྱབ་ཁོངས་དེ་ཉིན་རེ་རེར་ཕལ་ཆེར་སྤྱི་ལེ་ལྔ་ཙམ་གྱི་ལམ་ཐག་ཡིན་པ་དང་།དེ་ལས་གཙོ་བོ་རི་དྭགས་དགོ་བར་རྨས་སྐྱོན་ཕོག་ཡོད་མེད་དང་དགོ་ཕྲུག་སྐྱེ་འཚར་གྱི་གནས་ཚུལ།གཟན་རྩྭ་འཕེན་དགོས་མིན་བཅས་ཀྱི་གནས་ཚུལ་ལ་ལྟ་རྟོག་བྱེད་དགོས་པ་རེད།ཆུ་ཁོལ་ནགས་ཚལ་སྤྱི་བདེ་མངག་གཏོང་ཁང་གི་མགོ་བ་མཱ་ཧྥུའུ་ཏི་ཡིས་མཚམས་སྦྱོར་དེ་ལྟར་བྱས།ནམ་རྒྱུན་སྐོར་ཞིབ་རུ་ཁག་གིས་རོགས་སྐྱོར་བྱེད་དགོས་པའི་དགོ་བའི་གནས་ཚུལ་མཐོང་དུས།མཚོ་སྔོན་པོ་རང་བྱུང་སྲུང་སྐྱོབ་ས་ཁུལ་རོགས་སྐྱོར་ས་ཚིགས་སུ་ཁྱེར་ཡོང་ནས་རོགས་སྐྱོར་དགོས་པ་རེད།ཉིས་སྟོང་བཅུ་དྲུག་ལོ་ནས་བཟུང་།སྐོར་ཞིབ་རུ་ཁག་གིས་སྡོམ་པས་དར་ལ་བབ་པའི་དགོ་བ་རྨས་མ་དང་ལམ་ནོར་ཐེབས་པའི་དགོད་ཕྲུག་བཅུ་གཅིག་སྲུང་སྐྱོབ་བྱས་པ་དང་།དེས་རི་དྭགས་དགོ་བ་སྲུང་སྐྱོབ་བྱེད་པའི་དོན་དངོས་ཕན་འབྲས་ལ་སྐུལ་འདེད་བྱས།